Ti kunkunada: Ti pimmaltog idiay Ateneo ti agbalin kuma kano a baro a dadaulo ti DOH
Maysa a bulan sakbay a pinaltugan na ti tallo a katao idiay Ateneo De Manila University, imbaga ni Dr. Chao-Tiao Yumol iti Facebook nga isuna kanon to ti baro a dadaulo ti DOH, kunana: “Dakayo a padak a kakampotah, aglive akon idiay tayo nga agbinnastos sakbay nga agbalinak a health secretary.”
Maysa met a Facebook user, ni Jayson Dumaguin, ti mangkabkablaaw kenni Yumol idi Hulyo 18 iti panakadutok na kano a kas baro a health secretary.
Iti oras ti alas-siyete iti rabbii ti petsa to pammaltog, binaliwan ni Dumaguin ti panagkablaaw na ken saan nan a dinakamat ti posisyon. Ti post ket saanen a makita manipud idi alas-singko ti malem ti Hulyo 28.
Dagiti datos:
Maysa a nadara a pammaltoh ti napasamak iti aldaw ti Domingo, petsa Hulyo 24, kabayatan uti seremonya para iti panaggradwar, a nakatayan ti tallo a katao, ti sigud a Mayor ti Siyudad ti Lamitan a ni Rose Furigay, ti kadwa na a ni Victor George Capistrano, ken ti ADMU security guard a ni Jeneven Bandiala. Ti pimmaltog, a ni Dr. Chao Tiao Yumol, ket addaan ti pakaistoryaan kadagiti ligal nga apa kenni Furigay, a kuna dagiti imbestigador nga isu ti motibo iti panangpatay na iti sigud a mayor.
Sigun ken Yumol, ni Furigay kano ti adda iti likod ti linnakwan ti iligal a droga idiay Lamitan, maysa a pammabasol a saan a napaneknekan.
Sumagmamano a maka-Marcos ken maka-duterte ti nangipost iti suporta ken simpatiya da iti suspetsa manipud iti panakatiliw na.
Nakaala ti Rappler iti pakakitaan nga adda ti nasurok 2,300 a post iti Facebook ken 250 a bidyo iti Youtube a nangibaga iti “Yumol” manipud Hulyo 24 agingga Hilyo 26, nga adda 56.6% iti Facebook posts ken 44.4% iti YouTube a bidyo a mangibalbalikas iti suporta da iti pimmaltog.
Inruwar dagiti netizen ti medikal a pakaistoryaan ken panagbalin a kas “banwar” tapno laeng pagparangen da nga usto lang ti inaramid na a pammapatay. Dagitoy a post ket nakaani ti rinibo a panagpinnulapol iti social media.
Basar iti Executive Order No. 292, Chapter 10, Section 44, ti laeng Presidente ti addaan kalintegan a mangdutok kadagiti dadaulo dagiti departamento nga addaan pammalubos ti Commission on Appointments.
Iti sabsabali nga panag-ugugali ni Dr. Chao-Tiao uray iti sakbay ti pammapatay, adayo a maikonsidera isuna para iti posisyon ti dadaulo ti departamento ti salun-at.
Iti kinakirang ti kapadasan na iti panagserbi iti gobyerno ken ti nababa a reputasyon na (ngem nalatak ti sabsabali nga imahe na) iti sirkulasyon iti medisina ket maysa pay a rason iti adayo a posibilidad nga agbalin isuna a kas health secretary.
Agingga aldaw ti Huwebes, Hulyo 28, mangidutok pay lang ni Presidente a Marcos Jr. ti dadaulo ti departamento to salun-at uray adda manen ti panag-adu dagiti baro a kaso ti Omicron BA.5 subvariant ken ita, monkeypox.
Apay nga ammuen tayo ti kinapudno na daytoy: Iti bangir iti titulo na iti sidong ti medisina, pinatay ni Yumol ti tallo a tao. Ti Maharlika, iti panakisimpatiya na kanyana ken ti ad-adda a panangitan-ok na kanyana, ket nayon a wagas tapno ibaw-ing ti kinapudno tapno dalusan ti imahe ni Yumol babaen iti panangiwaras iti inuulbod nga impormasyon kadagiti nasurok 933 a ribo a tagasurot da iti Facebook ken dadduma pay a social media pages.
Ipakpakita ti pinagkakadwa a ladawan ti doktor a mammaltog a ni Chao Tiao Yumol idi Hulyo 24, 2022 ken ti pasdek ti DOH idiay Santa Cruz, Manila.
Photo: The Philippine Star/Michael Varcas; Judgefloro/Wikimedia Commons
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn zho_Hans